**Útmutató az egészségügyi munkavállalók szakmai kérdőíveihez**

A kérdőívek kitöltése anonim módon történik. Minden NEAK finanszírozási szerződéssel bíró szakellátó intézmény és alapellátásban működő szolgáltató random generált belépési kódokat kap. A kódokkal az egyes célcsoportoknak szóló webes felületeken lehet bejelentkezni és a kérdőívet kitölteni. A webes felület az egyes csoportoknak különböző időszakokban áll nyitva.

1. Vezetők:

<https://urlap.nisz.hu/vezeto>

2020. Július 13-20.

1. Orvosok és gyógyszerészek:

 <https://urlap.nisz.hu/orvos>

 2020. Július 16-23.

1. Szakdolgozók és egyéb felsőfokú végzettségű egészségügyi dolgozók (pl. logopédus, klinikai szakpszichológus, gyógytornász, biológus):

<https://urlap.nisz.hu/szakdolgozo>
2020. Július 20-27.

Foglalkoztatási formától függetlenül valamennyi munkavállaló egyedi azonosító kódot kap attól az intézménytől, amelyik regisztrálta a koronavírus-járvány idején tanúsított helytállásért kapott bruttó 500 ezer forintos juttatáshoz.

A vezetői körbe a főigazgatón, a gazdasági igazgatón, az orvosigazgatón és az ápolási igazgatón túl - az intézményi sajátságok figyelembe vételével - a főigazgató döntése alapján bevonhatók a vezetőség további tagjai is (pl. stratégiai igazgató, pénzügyi-, humánerőforrás-, műszaki-, finanszírozási- illetve informatikai vezető) a rendelkezésre álló kódok számának erejéig.

A belépéshez a random generált egyedi kódot kell használni **login névként**.

**A jelszó** – mivel az egyediséget a kód biztosítja – valamennyi felhasználó esetében 3 csillag: **\*\*\***

A feleletválasztós kérdésekből álló kérdőív anonim, kitöltése mintegy 3-5 percet vesz igénybe.

Egyes kérdésekre 5 fokozatú értékelőskála segítségével válaszolhat. Az 1-es érték megadásával jelezheti, ha a leírtakkal egyáltalán nem ért egyet, míg az 5-ös érték megadásával azt, hogy a leírtakkal teljes mértékben egyetért.

A kitöltés során nem kötelező valamennyi kérdésre válaszolni.

**FONTOS!:**

A kérdőív kitöltésére szolgáló rendszer nem IP alapú, ezért **egy számítógépről több kérdőív is kitölthető.** A kitöltés felfüggesztésére majd folytatására van lehetőség, azonban **minden kóddal csak egyszer lehet a kitöltött kérdőívet véglegesíteni és beküldeni!**

*A kérdőívekkel kapcsolatos technikai problémák esetén a* ***+36 (1) 550-1821****-es telefonszámon kaphat segítséget.*